b'\n_START_ARTICLE_\nPeter Sloterdijk\n_START_PARAGRAPH_\nPeteris Sloterdaikas (Peter Sloterdijk, g. 1947 m. bir\xc5\xbeelio 26 d. Karlsruhe) \xe2\x80\x93 vokie\xc4\x8di\xc5\xb3 filosofas.\n_START_SECTION_\nBiografija\n_START_PARAGRAPH_\nGim\xc4\x97 1947 m. bir\xc5\xbeelio 26 d. Vokietijos mieste Karlsruhe. Miuncheno universitete studijavo filosofij\xc4\x85, germanistik\xc4\x85 ir istorij\xc4\x85. 1975 m. Hamburgo universitete gavo filosofijos daktaro laipsn\xc4\xaf. Jo filosofija laviruoja tarp grie\xc5\xbeto akademizmo ir laisvo min\xc4\x8di\xc5\xb3 d\xc4\x97stymo. Kai kurie jo parei\xc5\xa1kimai yra suk\xc4\x97l\xc4\x99 labai a\xc5\xa1trias diskusijas ir vertinti labai prie\xc5\xa1taringai. Jis atmeta dualizmo id\xc4\x97j\xc4\x85 \xe2\x80\x93 tarp k\xc5\xabno ir sielos, subjekto ir objekto, kult\xc5\xabros ir gamtos ir t. t. Kartais laikomas post \xe2\x80\x93 humanizmo atstovu._NEWLINE_1983 m. para\xc5\xa1\xc4\x97 \xe2\x80\x9eCini\xc5\xa1kojo proto kritik\xc4\x85\xe2\x80\x9c (Kritik der zynischen Vernunft), tapusi\xc4\x85 perkamiausia filosofijos knyga vokie\xc4\x8di\xc5\xb3 kalba.'